kardosdrur/scandi-wiki huggingface dataset:
Skivum

Skivum er en landsby i Himmerland med mellem 100 og 150 indbyggere, beliggende 3 km sydøst for Vegger, 10 km vest for Suldrup og 13 km nordøst for Aars. Byen hører til Vesthimmerlands Kommune og ligger i Region Nordjylland. I 1970-2006 hørte byen til Aars Kommune.

Skivum hører til Skivum Sogn. Skivum Kirke ligger i landsbyen. I kirkens våbenhus findes runestenen Skivum-stenen, og på korets sydmur sidder en af de gådefulde skakbrætsten. Landsbyen ligger 2 km sydvest for den fredede Sønderup Ådal.

Faciliteter 
Skivum Forsamlingshus har en stor sal til 80 personer og en lille sal til 40 personer. I 2016 blev der på 1. sal indrettet en sovesal med 10 sengepladser, så huset nu er herberg på den nordjyske Hærvejsrute, der går fra Viborg til Aars, hvorefter den deler sig i to: en gren over Aggersund til Hirtshals og en gren over Aalborg til Frederikshavn. Skivum Beboerforening har også opført 2 sheltere på sportspladsen, der er omdøbt til Aktivitetspladsen efter at der også er anlagt BMX-bane og opsat motionsredskaber.

Historie 
Ottebakken lige vest for landsbyen har været gravplads for høvdinge. Arkæologer har undersøgt hovedgraven på toppen og konstateret 4 andre stormandsgrave. På bakkens nordskråning er der fundet rester af hustomter.

Landsbyen 
I 1901 omtales Skivum således: "Skivum (i Vald. Jordb.: Skithum) med Kirke, Præstegd., Skole, Sparekasse (opr. 13/6 1869...Antal af Konti 297), Mølle
og Købmandsforretn." Det lave målebordsblad fra 1900-tallet viser desuden telefoncentral.

Skivum er i Kong Valdemars Jordebog fra 1231 nævnt som Skithum. Det oldnordiske ord skith betød enten et gærde af tynde kløvede træstammer eller det område, gærdet indhegnede.

Skivum havde præstegård, for Skivum Sogn var hovedsogn, som Giver Sogn var anneks til. De to sogne udgjorde Skivum-Giver sognekommune frem til kommunalreformen i 1970.

I 1906 oprettede beboerne en brugsforening og købte købmandsforretningen, men de opførte en ny brugsbygning i 1910. Landsbyen fik også kro og telefoncentral (oprettet 1913). Da der kom biler, fik brugsen benzintank, og et autoværksted blev oprettet. Efter 1960 har der været to vognmænd, en fragtmand og et radio/TV værksted. Brugsforeningen blev opløst i 1981, og den nærmeste indkøbsmulighed er nu købmanden i Vegger.

Skoler 
Pogeskolen blev oprettet i 1889, og forskolen blev bygget i 1890. Den gamle skole blev revet ned i 1942, hvor man begyndte at bygge en ny hovedskole. Den er i dag privatbolig, og dens gymnastiksal blev til forsamlingshuset.

Jernbanen 
Skivum havde fra 2. oktober 1949 trinbræt på Aalborg-Hvalpsund Jernbane, der gik i Halkær Ådal 1½ km vest for landsbyen. Banen blev nedlagt i 1969.

Naturstyrelsen har anlagt Naturstien Nibe-Hvalpsund, der følger banetracéet mellem Nibe og Havbro undtagen ved Sebbersund samt gennem Vegger og Aars.

Noter

Eksterne kilder/henvisninger 

 Skivum og Omegn 
 SDFE kortviser: Høje målebordsblade 1842-1899 og lave målebordsblade 1901-1971
 Hans Jørn Fredborg og Poul Thor Hansen: Aalborg-Hvalpsund Jernbane. Dansk Jernbane-Klub nr. 58 2009, s. 208

Byer i Vesthimmerlands Kommune
Mørkets Venstre Hånd

Mørkets Venstre Hånd (originaltitel:The Left Hand of Darkness Play) er en science fiction-roman af Ursula K. Le Guin, udgivet i 1969. Romanen blev meget populær; i 1970 vandt romanen både Hugo- og Nebulaprisen som årets bedste roman, og skaffede Le Guin omdømmet som en vigtig forfatter.

Referencer 

Romaner fra USA
Litteratur i 1969
Bookerprisvindere
Kortspillerne

Kortspillerne er en maleriserie på fem malerier af Paul Cézanne fra 1890'erne. Fire af billederne findes på museerne, Metropolitan Museum of Art i New York City, Barnes Foundation i Merion, Pennsylvania, Musée d'Orsay i Paris og Courtauld Institute Galleries i London, mens det femte i 2011 blev købt af kongefamilien i Qatar for mellem 250 og 300 millioner $.

Referencer 

Malerier af Paul Cézanne
Amager Bakke

Amager Bakke er et forbrændingsanlæg opført i 2017 i København.

Oven på den skrånende bygning er der anlagt en tør skibakke med 3 pister, klatrevæg, løbestier, omklædningsmuligheder og en café.

Referencer

Eksterne links 
Video

Bygninger, konstruktioner og anlæg i Københavns Kommune
Vintersportssteder i Danmark
Amager
Søholm Keramik

Søholm Keramik var en keramikfabrik, der blev grundlagt i Rønne i 1835 af Edvard Christian Sonne og Herman Sonne Wolffsen. Keramisk Forbund blev eneejer af Søholm i 1939. 30. april 1987 blev forbundet sammenlagt med SiD, og fagforbundet overtog driften af fabrikken. SiD valgte i 1996 at lukke Søholm Keramik.

Eksterne henvisninger 
 Rønne Byarkiv: Fabrikken Søholm

Danske virksomheder etableret i 1835
Ophørt i 1996
Rønne
Tidligere fremstillingsvirksomheder i Danmark
Keramiske virksomheder i Danmark
Joint European Torus

Joint European Torus, forkortet JET, er et fælleseuropæisk fusionsforskningsanlæg i Culham i Oxfordshire i Storbritannien. Anlægget er placeret i Culham Centre for Fusion Energy med verdens største tokamak-reaktor, der benyttes til magnetisk indeslutnings-plasmafysikeksperimenter. Fusionsforskningsfaciliteterne har som sit centrale formål at åbne en vej til fremtidige atomfusion-forsyningsnet. Der er mere avancerede faciliteter under udvikling til at følge op på JET-forskningen, heriblandt International Thermonuclear Experimental Reactor og Demonstration Power Station.

Anlægget blev besluttet bygget i 1970 og tre år senere blev byggeriet af anlægget påbegyndt. Det stod færdigt i 1978. Den 9. november 1991 blev for første gang i verden skabt kontrolleret fusion på anlægget.

Anlægget drives som et europæisk samarbejde indenfor rammerne af Euratomprogrammet, der indgår i EUs rammeprogram for forskning.

Eksterne henvisninger 
 JET's hjemmeside 

Fusionskraft
Bygninger, konstruktioner og anlæg i England
Neutrongenerator

Neutrongeneratorer er neutronkilde-enheder, som indeholder kompakte lineære acceleratorer og som producerer neutroner ved at fusionere brint-isotoper sammen. Fusionsreaktionerne finder sted i disse enheder ved at accelerere enten deuterium, tritium eller en blanding af disse to isotoper ind i en metalhybrid som også indeholder deuterium, tritium eller en blanding. Fusionen af deuteriumatomer (D + D) resulterer i dannelsen af en He-3-ion og en neutron med en kinetisk energi på ca. 2,5 MeV. Fusion af deuterium og tritium (D + T) resulterer i dannelsen af en He-4-ion og en neutron med en kinetisk energi på ca. 14,1 MeV. Neutrongeneratorer anvendes indenfor lægevidenskab, sikkerhed og materialeanalyse.

Fodnoter 

Kernefysik
Fissilt materiale

Spaltbart eller fissilt materiale er materiale som har de egenskaber, der kræves for at opretholde en nuklear kædereaktion. Materialet har således atomkerner, som kan spaltes i en fissionsprocess, og kan f.eks. være uran-235 og -233, eller plutonium-239 og -241. Fissilt materiale er materiale som kan bruges som kernebrændsel eller i kernevåben.

Kernefysik
CANDU-reaktor

CANDU (Canadian deuterium-uranium) er en type af kernereaktor til atomkraftværker. Den anvender tungt vand som moderator og naturligt uran som brændsel, da dette er billigere end beriget uran. Denne gevinst bliver dog udlignet af at tungt vand er meget dyrt sammenlignet med almindeligt vand.

Kernekraft
Neutronreflektor

En neutronreflektor er ethvert materiale som  reflekterer neutroner. Dette henviser til elastisk spredning snarere end en spejlende refleksion. Materialet kan være grafit, beryllium, stål, wolframkarbid eller andre materialer. En neutronreflektor kan gøre ellers subkritiske masser af fissilt materiale kritiske, eller øge mængden af atomfission som en kritisk eller superkritisk masse vil gennemgå. 

Kernefysik
Tjekkoslovakiske Legion

Den Tjekkoslovakiske Legion (, ) eller den Tjekkiske legion var frivillige væbnede styrker hovedsageligt bestående af tjekker, med et mindre antal slovakker (omkring 8%) som kæmpede sammen med Ententen under 1. verdenskrig. Legionen blev oprettet i Rusland, Frankrig og Italien og havde grundlag i små militære enheder organiseret efter krigsudbruddet i august 1914 bestående af frivillige tjekker og slovakker. Deres mål var at vinde Ententens støtte til Böhmen og Mährens uafhængighed fra det Østrigske Kejserrige samt de slovakiske territorier fra Kongeriget Ungarn, som på daværende tidspunkt var en del af det østrig-ungarske kejserrige. I løbet af krigen valgte mange deserterede tjekker og slovakker fra den østrig-ungarske hær at slutte sig til legionen. Man regner med at omkring 200 000 mand tjenestegjorde i legionerne.

Den største og mest betydningsfulde del af disse legioner var legionen på østfronten, som var en regulær kampstyrke under russisk ledelse. Efter Rusland var trådt ud af krigen i 1918 kæmpede den Tjekkoslovakiske Legion på de hvides side mod bolsjevikkerne, og tog blandt andet kontrollen over store strækninger af den transsibiriske jernbane. Efter at Tjekkoslovakiet i 1918 blev en uafhængig stat, kæmpede legionen sig gennem det østlige Rusland mod havnebyen Vladivostok for på den måde at kunne returnere til Tjekkoslovakiet.

Galleri

Noter

Eksterne henvisninger 

1. verdenskrig
Den Russiske Borgerkrig
Slovakiets historie
Tjekkiets historie
Proxy (klima)

En klimaproxy (fra engelsk proxy, "stedfortræder") er en indirekte klimaindikator, eksempelvis årringe, stalagmitter, iskerner, koraller, sedimenter, pollen eller spor efter menneskelig aktivitet, som historiske optegnelser eller dagbøger. Klimaproxier anvendes til at rekonstruere fortidens klima før der eksisterede instrumentelle optegnelser.

Eksterne henvisninger 
 Information og eksempler på proxier hos NOAA 
 Information om proxier på Realclimate 

 

Klima
Richardis af Sachsen-Lauenburg

Richardis af Sachsen-Lauenburg (også Richardis af Schwerin, Richardis af Lauenburg eller Rixa, fødselsår ukendt - død før 1386), var grevinde af Slesvig (og som yderst teoretisk kan have været dansk dronning) gift med Valdemar III af Danmark (også Valdemar V, hertug af Slesvig). Hun var datter af Gunzelin VI, greve af Schwerin-Wittenburg og Richardis af Tecklenburg. Hun var den tante til Richardis af Schwerin, dronning af Sverige.

Året for hendes ægteskab er ukendt; hendes ægtefælle Valdemar var foruden at være hertug af Slesvig (1325-1326) & (1330-1365) også konge af Danmark i 1326-1329, og følgelig, hvis hun giftede sig med ham før 1329, ville hun have været dronning af Danmark - de ville dog i givet fald begge have været meget unge. Ingen biografiske leksika omtaler hende da heller som andet end hertuginde. De havde to sønner, Valdemar (1338-1360) og Henrik (1342-1375). Sidstnævnte, Henrik, efterfulgte Valdemar i Slesvig efter hans død. Richardis er primært kendt for en hændelse i 1358, under krigen mellem hendes ægtefælle og kong Valdemar Atterdag i Danmark. Valdemar Atterdag belejrede Sønderborg Slot på Als, som var på det tidspunkt var bopæl for Richardis. Hun forsvarede borgen med succes i lang tid, men da det ikke længere var muligt, åbnede hun portene og gik ud til kongen med sine døtre og alle kvinderne i slottet "i et forsøg på at tigge den sejrende herre om nåde". Det lykkedes, og Valdemar Atterdag accepterede at lade hende beholde kontrol over slottet på betingelse af, at hun holdt sig ude af krigen. I 1364 sluttede hendes søn fred med Valdemar Atterdag. I 1373 gjorde Richardis Valdemar Atterdag til beskytter af hendes enkelen, herunder Als. Dette er sidste gang hun nævnes; i 1386 gav hendes nevø Otto VI, greve af Tecklenburg, tilladelse til hendes nevø Erik af Sachsen til at kræve Ottos arv efter Richardis i hans navn.

Eksterne henvisninger 
 Richardis (eller Rixa) i: C. F. Bricka: Dansk biografisk Lexikon. Tillige omfattende Norge for Tidsrummet 1537–1814, Bind XIV (1900), s. 86 & s. 87

Personer fra middelalderen
Danmark ved sommer-OL 2004

Danmark deltog ved Sommer-OL 2004 i Athen, Grækenland fra den 13. til 29. august 2004.

Medaljervindere

Eksterne henvisninger 

2004
Lande ved sommer-OL 2004
Brunbuget amazilie

Brunbuget amazilie () er en kolibriart, der lever ved Mexicos østlige kyst.

Noter 
 Avibase - the world bird database

Eksterne henvisninger 

Mexicos fugle
Kolibrier
Hondurasamazilie

Hondurasamazilie () er en kolibriart, der lever i tørre skove i Honduras, hvor den er endemisk.

Noter 
 Avibase - the world bird database

Eksterne henvisninger 

Mellemamerikas fugle
Kolibrier
Korresponderende syre-basepar

Et korresponderende syre-basepar er inden for Brønsteds og Lowrys syre-base-teori en syre og en base, der kan omdannes til hinanden ved hhv. optagelse eller tab af en hydron (proton eller hydrogenion, H+). En bases korresponderende syre er således den syre, der dannes, når basen optager en hydron. Omvendt er en syres korresponderende base det, der bliver tilbage ("syreresten"), når syren har doneret en hydron.

I nedenstående reaktionsskema betegner HX en syre og X- dens korresponderende base:

Nogle eksempler på korresponderende syre-basepar er: Eddikesyre () og acetat (CH3COO−), salpetersyre () og nitrat (NO3-), vand (H2O) og hydroxid (OH-) samt hydronium (H3O+) og vand (H2O). Sidstnævnte to eksempler viser, at vand kan reagere som syre såvel som base – vand er en såkaldt amfolyt. Et mere eksotisk eksempel på et korresponderende syre-basepar er dihydrogen (H2) og hydrid (:H-). Dihydrogen betragtes ikke normalt som en syre, men kan i tilstedeværelse af en exceptionelt stærk base dog bringes til at afgive en hydron (H+), hvorved hydridanionen (:H-) bliver tilbage. Hydridanionen forekommer bl.a. i natriumhydrid.

Eksempler på syrer og deres korresponderende baser 
I nedenstående tabel er angivet eksempler på syrer og deres korresponderende baser. Bemærk, at syrerne og deres respektive korresponderende baser kun adskiller sig fra hinanden med én hydrogenion (H+). Syrernes styrke aftager ned gennem tabellen, mens styrken af de respektive korresponderende baser tiltager.

Eksempler på baser og deres korresponderende syrer 
Nedenstående tabel angiver eksempler på baser (basestyrken aftager nedefter) og deres korresponderende syrer (syrestyrken tiltager nedefter):

Referencer

Se også 
 Buffer (kemi)
 Deprotonisering
 Protonisering
 Salt (kemi)

Syre-base-kemi
Hadenfeld

Hadenfeld er en by og kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Hadenfeld ligger ved Bundesstraße B430 sydvest for Schenefeld. Vandløbene Mühlenau, Steenfurthsbach og Agethorster Au løber gennem kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Cykling under sommer-OL 2016 – Holdsprint (herrer)

Banecyklingens holdsprint for herrer under sommer-OL 2016 foregik i Rio Olympic Velodrome 11. august. Storbritannien med Philip Hindes, Jason Kenny og Callum Skinner vandt og satte ny olympisk rekord.

Resultater

Kvalifikation

Første runde

Finaler

Samlede resultat 

Holdsprint (herrer)
Milana Mišić

Laila Anna-Maria Milana Mišić-Puukari (født 23. oktober 1970 i Espoo) er en finsk sangerinde og optiker. Hun er datter af afdøde sangerinde Laila Kinnunen og den kroatisk-jugoslaviske sanger Milan "Mišo" Mišić.

Milana Mišić har udgivet flere album, deriblandt to, hvor hun synger moderens sange. Hendes forhold til sin mor var ikke altid så varmt, især efter at Laila Kinnunens sidste samlever ikke havde en særlig god kemi med Milana.

Eksterne henvisninger 
 Officiel hjemmeside

Sangere fra Finland
Recommended exposure limit

Recommended exposure limit (REL) (dansk: anbefalet grænseværdi for eksponering) er en arbejdspladsgrænseværdi, der er blevet anbefalet af det amerikanske National Institute for Occupational Safety and Health til Occupational Safety and Health Administration (OSHA) som permissible exposure limit ("tilladt grænseværdi for eksponering"). REL er det niveau som NIOSH mener vil kunne beskytte en arbejders sikkerhed og helbred henover et helt arbejdsliv hvis det anvendes i kombination med vedtaget arbejdspraksis på området, såsom sundhedsmæssig overvågning, skiltning med faresymboler, optræning i håndtering af farligt materiale og sikkerhedsudstyr. Intet REL er nogensinde blevet vedtaget af OSHA, men de er blevet anvendt som vejledende af nogle industri- og interesseorganisationer. REL for kemisk eksponering udtrykkes normalt i parts per million (ppm), eller somme tider i milligram pr. kubikmeter (mg/m3). Selvom de ikke er juridisk håndhævelige grænseværdier, tages NIOSH's REL'er med i OSHA's overvejelser ved udformningen af juridisk håndhævelige PEL'er.

Eksterne henvisninger
NIOSH Pocket Guide to Chemical Hazards

Toksikologi
Arbejdsmiljø
National Institute for Occupational Safety and Health

National Institute for Occupational Safety and Health (NIOSH) er et føderalt amerikansk agentur, der er ansvarligt for at forske og komme med anbefalinger til forebyggelse af arbejdsrelaterede skader og sygdom. NIOSH er en del af Centers for Disease Control and Prevention (CDC) under det amerikanske sundhedsministerium.

NIOSH har hovedkvarter i Washington, D.C., med forskningslaboratorier og kontorer i Cincinnati; Morgantown; Pittsburgh; Denver; Anchorage; Spokane; og Atlanta. NIOSH er en professionelt mangeartet organisation med et 1200 mand stort personale, der repræsenterer en lang række discipliner såsom epidemiologi, lægevidenskab, erhvervsmæssig hygiejne, sikkerhed, psykologi, ingeniørarbejde, kemi og statistik.

Fodnoter 

Arbejdsmiljø
USA's myndigheder
Permissible exposure limit

Permissible exposure limit (PEL eller OSHA PEL; på dansk tilladeligt eksponeringsgrænse) er den juridiske grænseværdi i USA for en ansats eksponering for et kemisk stof eller fysisk agens såsom larm. PEL bestemmes af Occupational Safety and Health Administration (OSHA).  De fleste af OSHA’s PEL'er blev meldt ud kort efter vedtagelsen af Occupational Safety and Health (OSH) Act i 1970. 

For kemikalier angives den kemiske regulering normalt i parts per million (ppm), eller somme tider i milligrams pr. kubikmeter (mg/m3). For fysiske agenser såsom larm afhænger det af den specifikke agens.

Fodnoter 

Arbejdsmiljø
Doteringsmiddel

Et doteringsmiddel, somme tider kaldet dopingmiddel eller dopant, er en spormængde af urent stof, der indsættes i en substans (i meget lave koncentrationer) for at ændre substansens elektriske eller optiske egenskaber. Hvad angår krystalline substanser så indtager doteringsmidlets atomer ofte den plads som grundstoffer, der var i grundmaterialets krystalgitter, havde. De krystallinske materialer er ofte enten krystaller fra en halvleder såsom silicium og germanium til brug i fasttilstandselektronik, eller transparente krystaller til brug i produktionen af forskellige typer laser; i nogle tilfælde kan ikke-krystallinske substanser, såsom glas, også dopes med urenheder.

Kemi
Herbert L. Anderson

Herbert Lawrence Anderson (født 24. maj 1914, død 16. juli 1988) var en amerikansk atomfysiker, som bidrog til Manhattan-projektet. Han var også medlem af det hold, som lavede den første demonstration af kernefission i USA, i kælderen i Pupin Hall på Columbia University. Han deltog i den første atombombe-prøvesprængning, kodenavn Trinity. Efter 2. verdenskrigs afslutning var han fysikprofessor på University of Chicago frem til 1982. Mens han besad stillingen hjalp han Enrico Fermi med at etablere Enrico Fermi Institute og var dets direktør fra 1958 til 1962. I den anden halvdel af sit liv var han seniorforsker ved Los Alamos National Laboratory. 

Anderson modtog Enrico Fermi-prisen i 1982.

Fysikere fra USA
Kemisk lungebetændelse

Kemisk pneumonitis er en lungebetændelse forårsaget ved at inhalere irritanter. Det kaldes somme tider en "kemisk lungebetændelse" selvom det ikke er infektiøst. Der findes to overordnede typer kemisk chemical pneumonitis: akut og kronisk.

Fodnoter 

Luftvejssygdomme
Lungebetændelse
IDLH

Begrebet immediately dangerous to life or health, forkortet IDLH, defineres af det amerikanske National Institute for Occupational Safety and Health (NIOSH) som eksponering for luftbårne forurenende stoffer, som det er "sandsynligt vil forårsage død eller øjeblikkelige eller forsinkede ugunstige sundhedsvirkninger eller forhindrer flugt fra et sådant miljø."  Blandt eksempler er røg eller andre giftige gasser ved høje koncentrationer. Det udregnes ved hjælp af LD50 eller LC50.
Occupational Safety and Health Administration (OSHA)-reguleringen (1910.134(b)) definerer begrebet som "en atmosfære der udgør en umiddelbar trussel mod liv, ville forårsage irreversible ugunstige sundhedsvirkninger, eller ville hæmme et individs evne til at undslippe fra en farlig atmosfære."

Fodnoter 

Toksikologi
Overflademonteringsteknologi

Overflademonteringsteknologi (og overflademontering (engelsk: surface mount)) er et begreb indenfor elektronikproduktion. Det indebærer at komponenterne placeres på en printplades overflade, i stedet for i hul på printpladen. Denne teknologi blev udviklet i 1960'erne og blev udbredt i 1980'erne.

(Tidligere havde den dominerende elektronikproduktionsmetode været hulmontering.)

Elektronik
Termostabilitet

Termostabilitet er et stofs evne til at modstå irreversible forandringer i dets kemiske eller fysiske struktur, ofte ved at modstå nedbrydning eller polymerisering, ved høje relative temperaturer. Termostabile materialer kan anvendes industrielt som brandhæmmere. 

Begrebet termostabilitet anvendes også ofte om et protein, der er modstandsdygtigt overfor forandringer i sin proteinstruktur ved anvendt varme.

 

Proteinstruktur
Toksikologi
TEU (flertydig)

TEU har flere betydniger:
 TEU – en måleenhed for skibscontainere (Twenty-foot Equivalent Unit)
 TEU – forkortelse for Traktaten om Den Europæiske Union.
Tarzan og Jane: Legenden om Tarzan

Tarzan og Jane Legenden om Tarzan (Tarzan & Jane) er en tegnefilm fra The Walt Disney Company, der produceres af Disney Television Animation og udgivet af Walt Disney Home Video. Filmen er en efterfølger til Disney Klassikeren Tarzan. en film fra Walt Disney fra 1999. Filmen blev udgivet direkte på video den 27. februar 2001.

Danske Stemmer 
Tarzan: Nikolaj Lie Kaas
 Jane: Meike Bahnsen
 Professor Porter: Paul Hüttel
 Terk: Trine Appel
 Tantor: Tom Jensen
 Eleanor: Puk Scharbau
 Hazel: Annette Heick
 Greenly: Katrine Falkenberg
 Kaptajn Jerrold: Torben Sekov
 Robert Ganler: Lars Lippert
 Taylor: Peter Røschke
 Dumont: Steen Springborg
 Markus: Lasse Lunderskov
 Nelson: Mads M. Nielsen

Sange 
 To Liv sunget af: Stig Rossen & Malene Mortensen
 Kor: Simon Bovin/Annevig Schelde Ebbe/Mathias Klenske/Mit Thybo/Trine Dansgaard/Dorte Hyldestrup/Helle Henning
 Synger med på Livets Sang 
 Kor: Malene Mortensen & Trine Dansgaard/Dorte Hyldstrup/Anders Ørsager Hansen

Eksterne henvisninger 
 
 
Amerikanske film fra 2002
Animationsfilm fra USA
Tarzan-film
Trådtoppet tornhale

Trådtoppet tornhale () er en kolibriart, der lever i Andesbjergene fra Colombia til Peru.

Noter 
 Avibase - the world bird database

Eksterne henvisninger 

Andesfugle
Ecuadors fugle
Colombias fugle
Perus fugle
Kolibrier
Bogislav I

Bogislav I (født 1130, død 18. marts 1187) blev 1181 af den tyske kejser Frederik Barbarossa tillige med sin broder, Kasimir, ophøjet til hertug af Pommern; han havde tidligere ofte kæmpet med danskerne, og efter Valdemar den Stores død lod han sig af kejseren bevæge til at angribe Knud VI. Absalon kom ham imidlertid i forkøbet og slog ganske hans langt overlegne flåde (2. pinsedag 1184); gentagne danske angreb førte til, at Bogislav året efter måtte hylde Knud som overherre. Bogislav døde i 1187; Lensforholdet til Danmark varede til 1225.

Eksterne henvisninger 
 Salmonsens Konversationsleksikon, 2. udgave, bind III, s. 561

Personer fra middelalderen
Personer fra Tyskland
Aluminiumhydroxid

Aluminiumhydroxid, , findes i naturen som mineralet gibbsit (også kendt som hydrargillit) og dets tre meget mere sjældne polymorfer: bayerit, doyleit og nordstrandit. Det er tæt relateret til aluminiumoxidhydroxid, , og aluminiumoxid (eller alumina), . Disse forbindelser udgør tilsammen de store komponenter i aluminiummalmen bauxit.

Hydroxid